Kamu bisa jelasin ke aku soal Mahinda Rajapaksa dalam bahasa jawa?

Percy Mahendra 'Mahinda' Rajapaksa (uga bisa dieja Rajapakse, ) ya iku Présidhèn Républik Dhémokratik Sosialis Sri Lanka lan sawijining Pulitikus Sri Lanka. Rajapaksa mimpin nagarané dadi Mahamantri nalika tanggal 6 April 2004 nganti tekan 21 November 2005. Dhèwèké nikah karo Shiranthi Rajapaksa lan duwé anak telu, ya iku Namal, Yoshitha, lan Rohitha. Rajapaksa makarya ana ing sawijining pabukon sadurungé dhèwèké sinau babagan ukum. Perkara iki tetep dilakone dhèwèké sanajan dhèwèké kapilih dadi anggota parlemèn kanggo Parte Kemerdekaan Sri Lanka (SLFP: Sri Lanka Freedom Party) kanggo wewengkon pamilihan Beliatta ing Distrik Hambantota. Bapaké uga tau makili laladan pamilihan kang padha ana ing kalamangsa 1947-1960. Nalika taun 1974, dhèwèké éntuk gelar ukum saka Colombo Law College lan dadi pengacara hak asasi kamanungsan. Rajapaksa lair saka sawijining kulawarga saka suku Sinhala kang nganut agama Buda ing Weeraketiya, dhistrik sisih wétan Hambantota. Bapaké duwé jeneng Don Alwin Rajapakse ya iku politisi kang misuwur lan ahli anggoné sesorah kemerdekaan. Rajapaksa sekolah ana ing Richmond College, Galle, Nalanda College lan Thurstan College ing Colombo.